OpenLLM-France/wikimedia huggingface dataset:
# Paul Tortelier

Paul Tortelier (Paris, 1914ko martxoaren 21a - Chaussy, 1990eko abenduaren 18a) frantses biolontxelo-jotzaile eta musikagilea izan zen, XX. mendeko biolontxelo-jotzaile nagusietako bat.
Parisko Kontserbatorioan egin zituen ikasketak. 1930ean interpretazioko lehen saria irabazi zuen Elgarren biolontxelo kontzertua joaz. 1931n bakarlari gisa debuta egin zuen Parisko Lamoureaux Kontzertuetan. 1937an Estatu Batuetara joan zen, Bostongo Sinfonikoak kontratatuta, eta bi urte geroago itzuli zen, Parisko kontserbatorioak kontratatuta. 1947an Richard Straussen On Kixote obran bakarlari gisa jo zuen, Londresen, Thomas Beechmanen zuzendaritzapean. Gero, Bostongo Sinfonikoaren, Amsterdamgo Concertgebouwen eta Berlingo Filarmonikoaren eskaintzak jaso zituen bakarlari gisa aritzeko. 1957an Parisko Kontserbatorioko irakasle izendatu zuten eta maisu eskolak eman zituen BBC telebista katearentzat ere. 1946an bere ikasleetako batekin ezkondu zen, eta hiru seme izan zituen; hirurak dira, egun, musikari profesionalak. Orkestra zuzendari gisa ere lan egin du, eta musikagile gisa, aipagarriak ditu, besteak beste, Symphonie israélienne (Israeldar sinfonia) eta biolontxelorako zenbait obra, sonata bat, suite bat eta kontzertu bat bi musika tresnentzat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q465459
* Multimedia: Paul Tortelier / Q465459
# Paul Vanden Boeynants

Paul Emile François Henri Vanden Boeynants (Forest, 1919ko maiatzaren 22a - Aalst, 2001eko urtarrilaren 9a) Belgikako lehen ministroa bi aldiz izan zen.
Haragi negozioaren enpresaria izan zen. Alderdi Sozial Kristauaren (PSC-CVP) diputatua izan zen 1949 eta 1979 bitartean. Ministroa hainbat aldi eta bi aldiz lehen ministroa (1966-1968 eta 1978-79) izan zen. 1986an zerga-ihesak kondenatu zuen. 1989an talde kriminalak bahitu zuen eta erreskate bateko ordainketaren ondoren askatu zen.

## Kanpo estekak

* Datuak: Q250021
* Multimedia: Paul Vanden Boeynants / Q250021
# Paul Troost

Paul Ludwig Troost (Elberfeld, Wuppertal, 1878ko abuztuaren 17 – Munich, 1934ko urtarrilaren 21) arkitekto nazi alemaniarra, hil arte Adolf Hitlerren begikoa izan zen. 1934an hil zenean Albert Speerren ordezkatu zuen.

## Biografia

Lehen mundu gerra baino lehen diplomatua, hasierako lanak luxuzko ioteen dekorazioa, esaterako Europa izenekoa, izan ziren. Hasiera hasieratik Alemaniako Langile Alderdi Nazionalsozialistaren partaidea, Troostek Hitlerren agindupeko eraikin garrantzitsuak diseinatu zituen. Horietako bat Municheko Haus der Kunst edo Arte Germaniarraren Etxea izan zen. Baita ere alderdi naziaren egoitza nagusiaren erreformak burutu zituen, Braunes Haus. Gerdy Troost (1904-2003) emakume naziarekin ezkondu zen. 55 urte zituelarik hil zen.

## Erreferentziak

* ↑ Javier Niemand (2013). Hitler. La ira y la rabia de una victimización, Club Universitario, 107.or.

## Bibliografia

* Sabine Brantl: Haus der Kunst München. Ein Ort und seine Geschichte im Nationalsozialismus, Allitera Verlag, München 2007, ISBN 978-3-86520-242-0.
* Winfried Nerdinger: Bauen im Nationalsozialismus. Bayern 1933–1945, Klinkhardt und Biermann, München 1993, ISBN 3-7814-0360-2.
* Sonja Günther: Design der Macht. Möbel für Repräsentanten des „Dritten Reichs“, Stuttgart 1992.
* Timo Nüßlein: Paul Ludwig Troost – das architektonische Frühwerk 1902–1913; Wohnhäuser, Projekte und Wettbewerbsentwürfe, Magisterarbeit, Freiburg 2004.
* Timo Nüßlein: Paul Ludwig Troost (1878-1934), Böhlau, Wien u.a. 2012, ISBN 978-3-205-78865-2.

## Kanpo loturak

* (Ingelesez):Biografia eta argazkiak.
* Datuak: Q63199
* Multimedia: Paul Ludwig Troost / Q63199
# Paul Van Himst

Paul Van Himst (Sint-Pieters-Leeuw, Flandria, 1943ko urriaren 2a -) futbol jokalari eta entrenatzaile belgikarra izandakoa da, zelaiaren erdian ibilitakoa.
Belgikako futbol selekzio nazionalarekin gol gehien sartutako pertsona izan da, 30 golekin 81 partidatan, modu horretan Bernard Voorhoofen marka berdinduz. Bestela, RSC Anderlecht taldearekin 16 urtez jokatu zuen (457 partida eta 233 gol), eta 1977an erretiroa hartu ostean entrenatzaile lanak egin zituen, hasieran Anderlechtekin eta ondoren selekzio belgiarrarekin.
* Datuak: Q362322
* Multimedia: Paul Van Himst / Q362322
# Paul Thomas Anderson

Paul Thomas Anderson (Los Angeles, Kalifornia, 1970eko ekainaren 26a) estatubatuar zinema zuzendari, ekoizle eta gidoigile bat da.

## Filmografia

Taula honetan ikus daitezke zuzendutako filma bakoitzaren bi aktore, enpresa ekoizlea eta beste izenburuak (gaztelaniaz, frantsesez):
| Urtea | Filma | Aktoreak | Ekoizlea | Izenburuak (es,fr) |
| 1988 | The Dirk Diggler Story | Robert Ridgely, Rusty Schwimmer | -- | |
| 1993 | Cigarettes & Coffee | Philip Baker Hall, Kirk Baltz | -- | frantsesez: Cigarettes and Coffee |
| 1996 | Hard Eight | Philip Baker Hall, John C. Reilly | Trinity | gaztelaniaz: Sydney frantsesez: Double Mise |
| 1997 | Boogie Nights | Mark Wahlberg, Burt Reynolds | New Line Cinema | |
| 1999 | Magnolia | Tom Cruise, John C. Reilly | New Line Cinema | |
| 2002 | Punch-Drunk Love | Adam Sandler, Emily Watson | New Line Cinema | gaztelaniaz: Embriagado de amor |
| 2003 | Couch | -- | -- | |
| 2007 | There Will Be Blood | Daniel Day-Lewis, Paul Dano | Paramount Vantage | |
| 2012 | The Master | Joaquin Phoenix, Philip Seymour Hoffman | The Weinstein Company | |
| 2013 | Back Beyond | Joaquin Phoenix, Amy Adams | -- | |
| 2014 | Inherent Vice | Benicio del Toro, Jeannie Berlin | IAC | |
| 2015 | Junun | -- | -- | |
| 2017 | Phantom Thread | Daniel Day-Lewis, Lesley Manville | Annapurna Pictures | gaztelaniaz: El hilo invisible |
| 2019 | ANIMA | Thom Yorke, Dajana Roncione | -- | |
| 2021 | Licorice Pizza | Alana Haim, Cooper Hoffman | Metro-Goldwyn-Mayer | |
| 2025 | The Battle of Baktan Cross | Leonardo DiCaprio, Sean Penn | -- | gaztelaniaz: BC Project frantsesez: BC Project |

## Kanpo estekak

* IMDBko fitxa irakurgai (Ingelesez)
* Datuak: Q25132
* Multimedia: Paul Thomas Anderson / Q25132
# Paul Verhoeven

Paul Verhoeven (1938ko uztailaren 18a, Amsterdam) herbeheretar zinema zuzendari, gidoilari eta ekoizle bat da. Bere estatubatuar garaiko filma ospetsuenen artean honako hauek daude: RoboCop (1987), Total Recall (1990), Basic Instinct (1992), Starship Troopers (1997) eta Hollow Man (2000).

## Filmografia
### Zuzendari gisa

| Urtrea | Filma | Zuzendaria | Ekoizlea | Gidoilaria | Oharrak |
| 1971 | Business Is Business | Bai | | | |
| 1973 | Turkish Delight | Bai | | | |
| 1975 | Katie Tippel | Bai | | | |
| 1977 | Soldier of Orange | Bai | | Bai | |
| 1980 | Spetters | Bai | | | |
| 1983 | The Fourth Man | Bai | | | |
| 1985 | Flesh & Blood | Bai | | Bai | |
| 1987 | RoboCop | Bai | | | |
| 1990 | Total Recall | Bai | | | |
| 1992 | Basic Instinct | Bai | | | |
| 1995 | Showgirls | Bai | | | Zinema Zuzendari Txarrenaren Golden Raspberry Saria edo Razzie Saria |
| 1997 | Starship Troopers | Bai | | | |
| 2000a | Hollow Man | Bai | | | |
| 2006 | Black Book | Bai | | Bai | |
| 2012 | Entertainment Experience | Bai | | Bai | |
| TBA | The Winter Queen eleberrian oinarritua | | Bai | | |

## Kanpo loturak

* Paul Verhoeven zinema zuzendariaren IMDBko fitxa irakurgai (Ingelesez)
* Datuak: Q129079
* Multimedia: Paul Verhoeven / Q129079
# Paul Verlaine

Paul Verlaine (Metz, 1844ko martxoaren 30a - Paris, 1896ko urtarrilaren 8a) frantziar poeta sinbolista izan zen.

## Bizitza

Paul Verlaine Metzen jaio zen burges familia batean. Oso gazte hasi zen poemak idazten, Parisko literatura-giroan sartuta. Lehen poema-liburuak, Poèmes saturniens (1866, Saturnoren poemak), parnasianismoaren eraginpean eginak dira. Hurrengoek, Les Fêtes Galantes (1869, Jai galaiak), Watteau margolariaren estiloko giroan, pertsonaia xume sentsualak agertzen dituzte. Garai hartan Mathilde Mauté ezagutu zuen, eta hiru urte geroago harekin ezkondu zen. Urte haietako zoriona kantatzen dute La Bonne Chanson (1870) saileko poemek, bizimodu lasai eta sotil baten gogoa adieraziz.
Rimbaud poeta ezaguturik, ordea, bertan behera utzi zituen asmo haiek: emaztea eta seme jaioberria utzi, eta Frantzian, Belgikan, eta Londresen ibili ondoren, liskar eta errieta ugariekin, Verlainek bi tiro jo zizkion Rimbaudi, eta kartzelan sartu zuten bi urtez. Garai hartan idatzi zituen bere poema onenetarikoak, Romances sans paroles (1874) liburuan bilduak. Liburu horretako lehen poemetan, bereziki, frantses literaturan nekez oso gutxitan den musikaltasuna lortu eta esperimentu prosodiko ausartak egin zituen Verlainek.
1874an katoliko egin zen. Garai hartan poema mistikoak idatzi zituen, Sagesse (1874-80) eta Amour (1888-92). Gero, ordea, alkoholismoa zela eta, miserian bizi izan zen. Aldi berean, halako ospea lortu zuen poeta sinbolista eta dekadenteen artean. Giro hartan arrakasta handia izan zuten Poètes maudits (1884, Poeta madarikatuak; Tristan Corbière, Mallarmé eta Rimbaudi eskainia), eta Jadis et Naguère (1884, Antzina eta oraintsu; bertan dago L´art poétique) lanekin. Pieza erotiko batzuen ondoren, Parallèlement (1889), Liturgies intimes (1892), Elizako jaiei buruzkoa, eta Epigrammes (1894), gai desberdinetakoa, agertu ziren.

## Verlaineren olerkigintza

Verlaine da frantses poeten artean lirismo handiena lortu duenetako bat. Hitz-musika modernoaren aitzindarietako bat izan zen, eta poeta erromantikoen eta sinbolisten arteko zubia. Poesia hoberenetan bere aurrekoen erretorika handinahia hautsi zuen, eta frogatu zuen frantses hizkuntza, baita egunoroko esapideetan ere, giza sentipenen alderdi berriak komunikatzeko gauza dela, irakurlea beretzen duten iradokizun eta lausotasunaren bidez. Hitzen soinuen bitartez musika egin zuen, ohiko edukien bidez baino indar handiagoz. Izan ere, Verlaineren lan hoberenetan ez baita ageriko eduki intelektual edo filosofikorik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Euskarari ekarriak: Paul Verlaine Ekarriak.armiarma.eus
* Datuak: Q755
* Multimedia: Paul Verlaine / Q755
# Paul Vermeiren

Paul Vermeiren (Herentals, 1963ko abuztuaren 27a) arkularia da. Belgika ordezkatu zuen 1988ko Udako Olinpiar Jokoetan, 1992ko Udako Olinpiar Jokoetan eta 1996ko Udako Olinpiar Jokoetan.

## Erreferentziak

* ↑ Paul Vermeiren
* ↑ Paul VERMEIREN

## Kanpo estekak

* Datuak: Q1766258
# Periana

Periana Málagako udalerria da, Axarquía - Costa del Sol eskualdean dagoena.
2008ko urtarrilaren 1eko erroldaren arabera 3.600 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q732206
* Multimedia: Periana / Q732206
# Periandro

Periandro (antzinako grezieraz: Περίανδρος, Periandros) Korintoko tiranoa izan zen, K.a. 627-585 urteetan. Merkataritza, industria eta artea bultzatu zituen, esklaboen merkataritza debekatu zuen eta Korzira eta Epidauro konkistatu zituen. Kolonia berriak sortu zituen (Apolonia, Potidea). Greziako Zazpi Jakitunetako bat izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/10/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q328793
* Multimedia: Periander / Q328793
# Pandaro

Pandaro, Homeroren Iliada lan ospetsuan agertzen den pertsonaia bat da. Likaonen semea, arkulari ospetsu bat da. Troiako Gerran, troiaren aldean parte hartzen du. Lehen aldiz, Iliadako IV. kantuan agertzen da. Gezi batekin Menelao zauritzen du, honela, Helena akaiarrei modu baketsuan entregatuz amaituko zen su eten bat hautsiz. Jainkoak dira, Troiaren suntsipena nahi dutenak, su etena haustera bultzatzen dutena. Aurrerago, Diomedes ere zauritzen du, eta Eneasen auriga bezala aritzen da. Diomedesen esku hiltzen da, nork ezpatarekin aurpegian jotzen duen, mihia moztuz.
Erdi Aroko zenbait lanetan, Roman de Troie, Boccaccioren Filostraton edo Geoffrey Chaucerren "Troilus and Criseyde"n, Pandaro, bere iloba Kresida eta Troilo troiar printzearen arteko maitasun harremanean bitartekoari bezala aritzen da. Elezahar hau ez da greziar mitologiaren zati, baizik eta XII. mendean sortua izan zela. Shakespearek bere "Troilus and Cressida" lanean idatzi zuen bertsioan, Pandaro, haragikoi eta dejeneratu bezala agertzen da.
Pandaro, Virgilioren Eneidan, Eneasen lagun baten izena ere bada.

## Kanpo estekak

* Datuak: Q1057384
# Pandava

Bost Pandava anaiak (sanskritoz पाण्डव pāṇḍavaḥ), Pandu erregeak, bere bi emazteak izan ziren Kunti eta Madrirekin izan zituen bost seme ezagunak izan ziren. Bere elezaharra Mahābhārata testu epiko hinduan kontatzen da (K.a. VI. mendekoa, Vyasari ematen zaiona).
Bere izenak, honako hauek dira:
* Iudishtira
* Bhima
* Aryuna
* Nakula
* Sahadeva
Bost Pandava anaiak, emakume berarekin ezkondu ziren, Draupadirekin eta euren lehengusu Kauraven aurka borrokatu eta biziraun zuten, borroka honetako puntu gailena, Kurukshetrako gudua izan zelarik (egungo Delhiren iparraldean).
Euren urruneko anaiordea eta ezezaguna zen Karnak, euren aurka borrokatu zuen, hau, Aryunak hil zuelarik.

## Kanpo estekak

* Datuak: Q236221
* Multimedia: Pandavas / Q236221
# Parapsectris

Parapsectris Gelechiidae familiako tximeleta genero bat da. Bere espezie tipoa Parapsectris tholaea da.

## Espezieak

| Espeziea | Egoera |
| Parapsectris alfonsi | daturik gabe |
| Parapsectris amseli | daturik gabe |
| Parapsectris bruneosparsa | daturik gabe |
| Parapsectris buettikeri | daturik gabe |
| Parapsectris carinata | daturik gabe |
| Parapsectris curvisaccula | daturik gabe |
| Parapsectris exstincta | daturik gabe |
| Parapsectris fastidiosa | daturik gabe |
| Parapsectris ferax | daturik gabe |
| Parapsectris feraxoides | daturik gabe |
| Parapsectris ferulata | daturik gabe |
| Parapsectris griseoflavida | daturik gabe |
| Parapsectris konradi | daturik gabe |
| Parapsectris lacunosa | daturik gabe |
| Parapsectris mappigera | daturik gabe |
| Parapsectris modica | daturik gabe |
| Parapsectris neograpta | daturik gabe |
| Parapsectris nigrifasciata | daturik gabe |
| Parapsectris ochrocosma | daturik gabe |
| Parapsectris ochrostigma | daturik gabe |
| Parapsectris opaula | daturik gabe |
| Parapsectris phoenaula | daturik gabe |
| Parapsectris povolnyi | daturik gabe |
| Parapsectris savannae | daturik gabe |
| Parapsectris similis | daturik gabe |
| Parapsectris tholaea | daturik gabe |
| Parapsectris violae | daturik gabe |
| Parapsectris zetterstedtiella | daturik gabe |

## Kanpo estekak

* Datuak: Q7135774
* Espezieak: Parapsectris
# Parapteronotus hasemani

Parapteronotus hasemani Parapteronotus generoko animalia da. Arrainen barruko Actinopterygii klasean sailkatzen da, Apteronotidae familian. Espezie hau monotipikoa da, hau da, bere generoan bakarra.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Parapteronotus hasemani», FishBase webgunean. Bertsioaren data: 2006(e)ko apirila.

## Ikus, gainera

* Parapteronotus
* Apteronotidae

## Kanpo estekak

* FishBase.org
* Datuak: Q6406544
* Espezieak: Parapteronotus hasemani
# Paulo Londra

Paulo Ezequiel Londra Farías (Córdoba, Argentina, 1998ko apirilaren 12a), ezagunagoa Paulo Londra izen artistikoaz, argentinar abeslaria da. 2019an Billboard Latin musika saria irabazi zuen urteko artista berriaren kategorian.

## Diskografia
### Estudioko diskoak

* Homerun (2019)
* Datuak: Q56246495
* Multimedia: Paulo Londra / Q56246495
# Paulo Jr.

Paulo Xisto Pinto, Jr., Paulo Jr. (Belo Horizonte, 1969ko apirilaren 30a - ), brasildar musikaria da, Sepultura metal bandaren baxua. Bandan izan da 1985az geroztik eta urte gehien daramatzan kidea da.

## Biografia eta lana

Paulo Xisto Pinto, Jr., Paulo Jr. (Belo Horizonten jaio zen, 1969ko apirilaren 30ean. Hiru senide izan zituen, 2 anaia eta arreba txikiago bat. Aita abokatua izan zuen.
Giannini izan zen bere lehen baxua, 15 urte zituenean eta Steve Harris, Geddy Lee, Geezer Butler edo Gene Simmonsen eraginak jaso zituen.
Zaletasunen artean, Jiu Jitsu eta futbola ditu, Clube Atlético Mineiro ekipoaren jarraitzaile sutsua delarik.

### Sepultura

1984an, Xistok Cavalera senideak ezagutu zituen Belo Horizonten. Hurrengo urtean batu zitzaion Sepultura bandari, aurreko baxua zen Roberto Raffanek utzi zuela-eta.

### The Unabomber Files

2009an, Xistok The Unabomber Files banda sortu zuen Eminenceko Alan Wallace eta André Márciorekin eta Chakaleko Vladimir Korgekin batera.
2013an, taldeak 6 abesti zituen EP bat atera zuen eta Buried In My Bunker abestiaren bideokliperako teaserra.

### Beste proiektu batzuk

2007an, Sayowaren bigarren albumeko baxua izan zen eta, 2013an, berriz, Eminencen laugarrena izan zen The Stalker albumean.

## Karitate lanak

1999az geroztik, Xistok urteroko futbol lehiaketa antolatu izan du Belo Horizonte brasildar jokalari-ohi, telebista-izar, musikari eta bandako kideen artean. Janari kilo bana donatzea eskatu zitzaien ikusleei eta donazioak bertako ongizate erakundeei eman zitzaizkien.
2008ko apirilean, Xistok Medalha da Inconfidência kondekorazioa jaso zuen. 1952an Juscelino Kubitschek presidenteak sortutako kondekorazioa zen hau, Gerais meategiak eta herrialdearen garapenean lagundu zuten pertsonen omenez.

## Musika ekipoak
### Baxuak

* Zon Legacy 5 soka eta Sonus 5 soka
* Fender 5 soka custom Shop

### Anplifikadore ta Gabineteak

* Boogie Triaxis mahaia
* Meteoro 1600
* SansAmp RB-1
* SWR
* Rocktron intellifects
* Meteoro MPX bass drive & direct
* Crown 2400
* Ampeg 8 x 10"
* Meteoro 8 x 10"
* Megoliath 8 x 10"

### Efektu pedalak eta osagarriak

* Cry Baby Bass wah
* DOD
* Fender sokak eta DR (050-130 y 045-125)
* Fender kableak eta Tecniforte

## Diskografia
### Sepultura

* 1985 - Bestial Devastation
* 1986 - Morbid Visions
* 1987 - Schizophrenia
* 1989 - Beneath the Remains
* 1991 - Arise
* 1993 - Chaos A.D.
* 1996 - Roots
* 1998 - Against
* 2001 - Nation
* 2002 - Revolusongs
* 2003 - Roorback
* 2006 - Dante XXI
* 2009 - A-Lex
* 2011 - Kairos
* 2013 - The Mediator Between Head and Hands Must Be the Heart

### Eminence

* 2013 - The Stalker

## Erreferentziak

* ↑ https://www.youtube.com/watch?v=AsNQl3Zl7R0
* ↑ (Ingelesez)http://www.blabbermouth.net/news/sepultura-bassist-joins-forces-with-eminence-the-mist-members-in-the-unabomber-files/
* Datuak: Q2088127
* Multimedia: Paulo Jr. (musician) / Q2088127
# Paulo Junichi Tanaka

Paulo Junichi Tanaka (japonieraz: 田中 パウロ淳一, 1993ko urriaren 23a - ) Japoniako futbolaria da.
Hainbat futbol taldetan jokatu du, esaterako Zweigen Kanazawa eta FC Gifu.

## Kanpo estekak

* (Japonieraz) J.League Data Site
* Datuak: Q6313068
# Paulo Muwanga

Paulo Muwanga (Uganda, c. 1921 edo 1924 edo 1925 – Kampala, 1991ko apirilaren 1a) Ugandako presidente eta lehen ministroa izan zen.
Administrazio kolonialean hasi zen lanean eta 1950ean sartu zen politikan. Parlamentuko kidea (1962-1964), enbaxadore Egipton (1964-1970) eta Frantzian (1970-1972) izan zen. Ingalaterran erberestatua 1972tik 1978ra Ugandara itzuli zen Uganda eta Tanzaniaren arteko Gerran borrokatzeko. Barne ministro izan zen Yusuf Lule eta Godfrey Binaisaren gobernuetan. 1980ko maiatzaren 12an armadak Binaisa kargutik kendu zuen eta Muwanga Presidentetza Batzorde bateko lehendakaria izendatu zuen. Batzordeak 1980ko abendura arte egin zituen estatuburuaren eginkizunak. 1980ko hauteskundeetan garaile izendatu zuen Milton Obote; Yoweri Musevenik ez zituen emaizak onartu eta gerrilla gerra hasi zen. 1980 eta 1985 bitartean Muwanga Oboteren presidenteordea eta Defentsa ministro izan zen eta baita lehen ministro ere, labur-labur 1985ean. 1986 eta 1988 bitartean atxilotu egon zen eta berriro 1989 eta 1990 bitartean.
# Paulo Lopes

Paulo Lopes Brasilgo udalerri bat da, Santa Catarina estatuan kokatua. 9.066 biztanle ditu 449,679 km²ko eremuan.

## Ikus, gainera

* Santa Catarina

## Kanpo estekak

* Datuak: Q1750773
* Multimedia: Paulo Lopes / Q1750773
# Paulo Magino

Paulo Magino (1979ko ekainaren 23a - ) Brasilgo futbolari ohia da.
Hainbat futbol taldetan jokatu du, esaterako Kyoto Purple Sanga.

## Kanpo estekak

* (Japonieraz) J.League Data Site
* Datuak: Q1955754
# Paulo Jacinto

Paulo Jacinto Brasilgo udalerri bat da, Alagoas estatuan kokatua. 6.576 biztanle ditu 118,458 km²ko eremuan.

## Ikus, gainera

* Alagoas

## Kanpo estekak

* Datuak: Q1800877
* Multimedia: Paulo Jacinto / Q1800877
# Pedro Ortiz Zarauz Ganboa

Pedro Ortiz de Zarauz Ganboa (Zumaia, 1580 - Zarautz 1655) Zarauz familiako kide izan zen. Aia, Zarautz eta Elkanoko San Roman elizetako patronoa zen. 1619an Zarautzen Karmeldarren komentua sortu zuen, garai horretan Aiako Altzolako moja trinitarioek bete zutena.

## Familia

Francisco Buquer de Barton eta Mariana Zarauz Ganboaren semea zen.
Ana Andunaegi Jausororekin ezkondu zen 1603an, Alfontso XI.a Gaztelakoaren ondorengo urruna. Honako seme-alabak izan zituzten:
* Josefa Ortiz Zarauz Andunaegi
* Mateo Ortiz Zarauz Andunaegi
* Martin Ortiz Zarauz Ganboa Andunaegui
* Maria Ortiz Zarauz Andunaegi
* Clara Ortiz Zarauz Andunaegi
* Joan Ortiz Zarauz Andunaegi
* Cathalina Ortiz Zarauz Andunaegi
* Ygnacio Angelo Ortiz Zarauz Andunaegi
* Pedro Ortiz Zarauz Andunaegi
* Juana Ortiz Zarauz Andunaegi
* Antonia Ortiz Zarauz Andunaegi
* Joseph Ortiz Zarauz Andunaegi
* Francisco Zarauz Andunaegi

## Erreferentziak

* ↑ «Zarautz: Convento de las Carmelitas - Guía de Ocio de Gipuzkoa - Gipuzkoako Aisialdi Gida» www.kulturweb.com (Noiz kontsultatua: 2019-09-12).
* ↑ «Zarauz Gamboa, Pedro Ortiz de - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-09-12).
* ↑ (Ingelesez) «Family tree of Pedro Ortíz De Zarauz y Gamboa» Geneanet (Noiz kontsultatua: 2019-09-12).
* Datuak: Q67383519